CELEX: 32021D0102
Language: lt
Date: 1611532800000
Title: Tarybos sprendimas (ES) 2021/102 2021 m. sausio 25 d. dėl pozicijos, kurios Sąjungos vardu turi būti laikomasi Jungtiniame komitete, įsteigtame Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimu dėl susisiekimo oru, dėl Jungtinio komiteto darbo tvarkos taisyklių priėmimo

2021 2 1   
               
               
                  LT
               
               
                  Europos Sąjungos oficialusis leidinys
               
               
                  L 34/29
               
            
         TARYBOS SPRENDIMAS (ES) 2021/102
         2021 m. sausio 25 d.
         dėl pozicijos, kurios Sąjungos vardu turi būti laikomasi Jungtiniame komitete, įsteigtame Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimu dėl susisiekimo oru, dėl Jungtinio komiteto darbo tvarkos taisyklių priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl susisiekimo oru (1) (toliau – Susitarimas) Sąjungos vardu sudarytas Tarybos sprendimu (ES) 2018/146 (2) ir įsigaliojo 2018 m. kovo 19 d.;
                  
               
                     (2)
                  
                  
                     Už Susitarimo administravimą ir tinkamą įgyvendinimą atsakingas jo 22 straipsniu įsteigtas iš Susitariančiųjų Šalių atstovų sudarytas Jungtinis komitetas (toliau – Jungtinis komitetas);
                  
               
                     (3)
                  
                  
                     Susitarimo 22 straipsnio 6 dalyje numatyta, kad Jungtinis komitetas priima savo darbo tvarkos taisykles;
                  
               
                     (4)
                  
                  
                     siekiant užtikrinti tinkamą Susitarimo įgyvendinimą, turėtų būti priimtos Jungtinio komiteto darbo tvarkos taisyklės;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi Jungtinio komiteto pirmajame posėdyje, nes Jungtinio komiteto sprendimas, kuriuo priimamos jo darbo tvarkos taisyklės, turės teisinį poveikį Sąjungai. Sąjungos pozicija Jungtiniame komitete turėtų būti grindžiama Jungtinio komiteto sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Jungtinio komiteto, įsteigto Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl susisiekimo oru 22 straipsniu, pirmajame posėdyje, dėl Jungtinio komiteto darbo tvarkos taisyklių priėmimo grindžiama Jungtinio komiteto sprendimo projektu (3).
            Dėl neesminių Jungtinio komiteto sprendimo projekto pakeitimų Sąjungos atstovai Jungtiniame komitete gali susitarti be papildomo Tarybos sprendimo priėmimo.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. sausio 25 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl susisiekimo oru (OL L 386, 2006 12 29, p. 57).
         
            (2)  2018 m. sausio 22 d. Tarybos sprendimas (ES) 2018/146 dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo sudarymo Sąjungos vardu (OL L 26, 2018 1 31, p. 4).
         
            (3)  Žr. dokumentą ST 14010/20 (http://register.consilium.europa.eu).